Անվան այլ կիրառումների համար տե՛ս՝ Բելուջիստան
Կվետտայի քաղաքապետարանը
**Բելուջիստան** (ուրդու՝ بلوچستان‎), պակիստանյան մարզ արևելյան Բելուջիստանի տարածքում։ Տեղակայված է երկրի արևմուտքում` Իրանի հետ սահմանին։ Ունի ելք Հնդկական օվկիանոս։ Բնակչությունը 7 միլիոն մարդ է։ Էթնիկական կազմ` բելուջի և փուշթուններ։ Գերիշխող կրոն` իսլամ։ Մակերես` 347 190 կմ²։ Վարչական կենտրոն` քաղաք Կվետտա։ Հարավ-արևմուտքում` Արաբական ծովի ափին տեղակայված է տարածաշրջանի խոշորագույն ծովային նավահանգիստը` Գվադարը։

Աշխարհագրություն և կլիմա
------------------------

Բելուջիստանը տեղակայված է Իրանական լեռնաշխարհի հարավարևելյան ծայրամասին։ Դա Պակիստանի խոշորագույն մարզն է` 347 190 կմ² տարածքով, ինչը կազմում է երկրի ընդհանուր մակերեսի մոտ 44 %: Բնակչության խտությունը ծայրահեղ ցածր է` լեռնային ռելիեֆի և ջրի անբավարարության պատճառով։ Մարզի հյուսիսում տեղակայված են Սուլեյմանյան լեռները, որոնք սահման են հանդիսանում Իրանական լեռնաշխարհի և Հնդկական ենթամայրցամաքի միջև։ Նրանք խոչընդոտում են խոնավ օդային զանգվածների ներթափանցմանը Հնդկական օվկիանոսից, ինչը ձևավորում է չոր կլիմա Աֆղանստանի հարավում։

Բելուջիստանի վարչական կենտրոնը Կվետտան է։ Այն գտնվում է մարզի հյուսիսում, Աֆղանստանի հետ սահմանին մոտ` Կանդագար տանող ճանապարհին։ Կվետտայից դեպի հարավ տարածաշրջանը կիսաանապատային է, բնակավայրերը տեղակայված են միայն առուների երկայնքով։ Ձմեռները ցուրտ են, հատկապես լեռնաշղթայի վերին մասում, օվկիանոսի ափին ավելի մոտ և հարթավայրերում` ավելի մեղմ են։ Ամառը շոգ է և չոր, ջերմաստիճանները հասնում են 50 °C: Ջերմաստիճանային ռեկորդը` 53 °C, գրանցվել է Սիբիում 2010 թվականի մայիսի 26-ին։

Բնակչություն
------------

Բնակչության թվաքանակը| 1951 | 1961 | 1972 | 1981 | 1998 | 2011 |
| --- | --- | --- | --- | --- | --- |
| 1 167 167 | 1 353 484 | 2 428 678 | 4 332 376 | 6 565 885 | 13 162 222 |

Ըստ 1989 թվականի մարդահամարի` Բելուջիստանի բնակչությունը կազմել է 6,6 միլիոն մարդ (Պակիստանի բնակչության մոտ 5 %): Ըստ 2005 թվականի պաշտոնական գնահատականների` այն կազմում է 7,8 միլիոն մարդ։ Բնակիչների 54,8 % համար մայրենի լեզու է հանդիսանում բելուջերենը, 29,6 % համար` փուշթուն։ Այլ լեզուներն ընդգրկում են` բրահուի, սինդհի, փենջաբի և սիրաիկի լեզուները։ Բելուջախոս բնակչությունը կենտրոնացած է մարզի արևմուտքում, հարավում և արևելքում, բրահուիով խոսողները` կենտրոնական շրջաններում, փուշթուախոսները` հյուսիսում։ Բելուջիստանում ապրում են մեծ թվով աֆղանական փախստականներ։
Բելուջիստանում Պակիստանի գրագիտության ամենացածր մակարդակն է` ընդամենը մոտ 50 %, իսկ որոշ շրջաններում` 35 %-ից ցածր։

Բրահուիները Կվետտայում

Բելուջական սեպարատիզմ
---------------------

Բելուջիստան (վարդագույն)
Զինված հակամարտությունը Բելուջիստանում սկսվել է 1948 թվականին և շարունակվում է մինչ օրս։ Իրանի և Պակիստանի կառավարություններին դիմադրում են բելուջի-ազգայնականները` ձգտելով բաժանած ժողովրդի անկախությանը։ Ամենախոշոր ռազմական կազմավորումներից Բելուջիստանում գործում են Բելուջիստանի ազատագրական բանակը և Ջունդալլան։

Վարչական բաժանում
-----------------

Բելուջիստան` 19-րդ դարի վերջ
Բելուջիստան նահանգը բաժանվում է 34 շրջանների։

1. Ավարան
2. Բարխան
3. Բոլան
4. Վաշուկ
5. Գվադար
6. Դերա Բուգտի
7. Ջաֆարաբադ
8. Ջհալ Մագսի
9. Ժոբ
10. Զիարաթ
11. Կալաթ
12. Կեչ
13. Կվետտա
14. Քոհլու
15. Քիլա Աբդուլլա
16. Քիլա Սայֆուլլա
17. Լասբելա
18. Լոռալայ
19. Մասթունգ
20. Մուսախել
21. Նասիրաբադ
22. Նուշկի
23. Փանջգուր
24. Փիշին
25. Սիբի
26. Խարան
27. Խարնայ
28. Խուզդար
29. Չագայ
30. Շիրանի
31. Լեհրի
32. Սոհբաթփուր
33. Շահիդ Սիքանդարաբադ
34. Դյուքի

Տնտեսություն
------------

1973 թվականից մինչև 2000 թվականը Բելուջիստանի բաժինը երկրի տնտեսության մեջ տատանվել է 3,7 %-ից մինչև 4,9 %, իսկ 1972 թվականից աճել է 2,7 անգամ։ Տնտեսության հիմքն է կազմում բնական գազի, ածխի և այլ օգտակար հանածոների արդյունահանումը։ Բնակչության եկամուտների կարևոր մաս է ծառայում անասնաբուծությունն ու ձկնորսությունը Արաբական ծովում։ Ենթակառուցվածքները զարգացած են շատ թույլ։

Չնայած տնտեսության հետամնացությանը` գոյություն ունի մի շարք զարգացման նախագծեր, որոնցից մեկը խորջրյա նավահանգստի շինությունն է Գվադար քաղաքում։

Բնական անոմալիաներ
------------------

* Երկրաշարժ Բելուջիստանում (1935)` զոհվել է 20 000 մարդ։
* Երկրաշարժ Բելուջիստանում (1945)` զոհվել է 4000 մարդ։
* Ջրհեղեղ Բելուջիստանում (2011)` զոհվել է 3 մարդ։
* Երկրաշարժ Բելուջիստանում (2013)` զոհվել է 515 մարդուց ոչ պակաս։
* 2013 թվականի երկրաշարժ Սիստանում և Բելուջիստանում` զոհվել է 34 մարդ։

Ծանոթագրություններ
------------------

1. ↑
2. ↑
3. ↑  "Provincial Accounts of Pakistan: Methodology and Estimates 1973-2000" (PDF). `{{cite web}}`: Unknown parameter `|deadlink=` ignored (`|url-status=` suggested) (help)(չաշխատող հղում)
4. ↑

|  |  |  |  |  |
| --- | --- | --- | --- | --- |
| 

| * դ
* ք
* խ
Պակիստանի վարչական բաժանում |
| --- |
|  |
| **Գավառներ**. Բելուջիստան • Հայբեր Պահտունհվա (Հյուսիս-արևմտյան սահմանային գավառ) • Սինդ • Փենջաբ
**Տարածքներ:** Դաշնային մայրաքաղաքային տարածք •  Ֆեդերալ կառավարվող ցեղային տարածքներ
**Քաշմիր:** Ազադ Քաշմիր • Գիլգիթ Բալթիստան |  |

 |